*Հավելված 2*

**ՄԱՍԻՍ ՔԱՂԱՔԻ ՍԱՆՄԱՔՐՄԱՆ ԾԱՌԱՅՈՒԹՅՈՒՆՆԵՐԻ**

**Ս Խ Ե Մ Ա**

|  |  |
| --- | --- |
| Ձեռքբերվող Ծառայության նկարագիր | |
| Պետք է իրականացվի Մասիս քաղաքային համայնքի տարածքի ձեռքի և մեքենայական մաքրման, (լվացման` ըստ հանձնարարման), սանիտարական մաքրման ծառայություններ։ Ծառայությունները պետք է իրականացվեն շաբաթական 5 օր պարբերականությամբ, փողոցների, հրապարակների, զբոսայգու, պուրակների, մայթերի, սիզամարգերի մաքրումը աղբից, տերևակույտերից, փոշուց, դրանց բարձումը ավտոինքնաթափին, տեղափոխումը և տեղադրումն աղբավայր: Ամառային մաքրման աշխատանքները պետք է ավարտվեն առավոտյան ժամը 8:30-ին։ Փողոցների, մայթերի, աստիճանների, գազոնների ամառային մաքրման ժամանակ հավաքարարը պետք է ապահովի սպասարկվող տարածքներից աղբի ու փոշու հեռացումը, բարելավի միկրոկլիման և նվազեցնի օդի փոշոտվածության աստիճանը, ինչպես նաև պետք է ապահովված լինի սեզոնային համապատասխան ազդանշանային արտահագուստով։ Սահմանված նորմերին համապատասխան կցված սպասարկվող տարածքի սահմաններում` սկսելով աշխատանքը, հավաքարարը նախ և առաջ պետք է մաքրի համապատասխան տարածքը, իսկ մեքենայական մաքրման դեպքում` նրա մի մասը, մերձվածքային տարածքը (0,75մ. լայնությամբ գոտիով` եզրաքարերից հաշված): Հիմնական մաքրումն իրականացնելուց հետո հավաքարարը պետք է հետևի սպասարկվող տարածքի մաքրությանը, հավաքի ծխախոտի մնացորդները, թղթի կտորները և այլ աղբի մնացորդները, հնարավորին չափով մաքրի մայթերը, մերձվածքային մասը, տեղադրված աղբարկղերի շրջակայքը և տարածքների մաքրությունն ապահովող այլ պարտականություններ։ Մաքրվող տարածքներից հավաքարարն աղբը պետք է մաքրի ավլելու միջոցով` օգտագործելով նաև գոգաթիակ։ Ձմեռային մաքրման ժամանակ պետք է ապահովվի սպասարկող տարածքի ձյան շերտի մաքրումը, հավաքումը և կուտակումը, ինչպես նաև երթևեկելի մասերի սառցածածկույթի վերացումը։ Բացի այդ, պետք է ապահովվի փողոցների, մայթերի ու քաղաքային հրապարակի մաքրությունը ձյան տեղումների միջև ընկած ժամանակաշրջանում։ Ձյան ամրացումից խուսափելու նպատակով տեղումների սկզբնական շրջանում նպատակահարմար է ձյունը մշակել ավազի և աղի խառնուրդով։ Սառցակալած կամ պնդացած ձյան շերտը պետք է մաքրվի այն նախապես քայքայելուց կամ ջարդելուց հետո։ Ամառային մաքրումն իրականացվում է 9 ամիսների, իսկ ձմեռայինը` 3 ամիսների ընթացքում: Ըստ սպասարկվող տարածքների, փողոցների` ձմեռային մաքրումը պետք է կատարվի նույն հերթականությամբ, ինչ-որ ամառային մաքրման դեպքում։   1. **Ձեռքով մաքրվող տարածք – 89 680 մ2** 2. **Մեքենայացված մաքրում - 95 550 մ2** 3. Սեփական աղբավայր կամ որևէ աղբավայրի հետ պայմանագիր` տարեկան 20000տ աղբ տեղափոխելու և տեղադրելու համար: 4. Տեխնիկական հավաքակայանի առկայություն: 5. Տեխնիկական հավաքակայանում մեխանիկական արտադրամասի կամ վերանորոգման արհեստանոցի առկայություն: 6. Ձմեռային շրջանի համար աղի և ավազի պահեստ: 7. Աշխատակազմի համար հանդերձարան և լվացարան: 8. Աղբատար մեքենաների, կցասայլերի, ջրցան մեքենայի լվացման և ախտահանման համար կահավորված լվացման կետ կամ լվացող ավտոմեքենա:   **Ձեռքով մաքրվող տարածքներն են`**  Սուրբ Գևորգ եկեղեցու հարող տարածք – 1000 մ2  Երևանյան փողոց (ներառյալ մայթեր) - լայն. 6 մ, երկ. 2260 մ, ընդ. 13500 մ2  Հանրապետության փողոց (ներառյալ մայթեր) - լայն. 6 մ, երկ. 1713 մ, ընդ. 10300 մ2  Արարատյան փողոց (ներառյալ մայթեր և ВТБ բանկի դիմացի հրապարակ 300 մ2) - լայն. 4 մ, երկ. 600 մ, ընդ. 2700 մ2  Կենտրոնական հրապարակ և հարող տարածքները և մայթերը - ընդ. 15800 մ2  Հերացու փողոց (ներառյալ մայթեր) - լայն. 4 մ, երկ. 770 մ, ընդ. 3000 մ2  Հերացու փողոց l նրբանցք (Զինկոմիսարիատ) - լայն. 4 մ, երկ. 120 մ, ընդ. 480 մ2  Դպրոցականների փողոց (ներառյալ մայթեր) - լայն. 4մ, երկ. 980 մ, ընդ. 4000 մ2  Դպրոցականների փողոց l նրբանցք (ներառյալ մայթեր) - լայն. 6մ, երկ. 350մ, ընդ. 2100մ2  Դպրոցականների փողոց ll նրբանցք (ներառյալ մայթեր)- լայն. 6մ, երկ. 200մ, ընդ. 1200մ2  Ազատամարտիկների փողոց - լայն. 6 մ, երկ. 700 մ, ընդ. 4200 մ2  Բազմաբնակարան շենքերի (թվով 62) բակերը - լայն. 6մ, երկ. 50մ, ընդ. 300 մ2 x 62=18600 մ2  Բազմաբնակարան շենքերի խաղահրապարակներ (ն/թ 25շ., 32շ., 3-րդ թաղ. 1շ., 2շ.) - ընդ. 1200 մ2 x 4 = 4800 մ2  Մասիս Կայարան - լայն. 4 մ, երկ. 2000 մ, ընդ. 8000 մ2  **Մեխանիզացված սանմաքրվող տարածքներն են`**  Սուրբ Գևորգ եկեղեցու հարող տարածք – 1000 մ2  Երևանյան փողոց - լայն. 10մ, երկ. 2260 մ, ընդ. 22600 մ2  Հանրապետության փողոց - լայն. 10 մ, երկ. 1713 մ, ընդ. 17130 մ2  Արարատյան փողոց - լայն. 5 մ, երկ. 600 մ, ընդ. 3000 մ2  Կենտրոնական հրապարակ և հարող տարածքները - ընդ. 11000 մ2  Հերացու փողոց - լայն. 10 մ, երկ. 770 մ, ընդ. 7700 մ2  Հերացու փողոց l նրբանցք (Զինկոմիսարիատ) - լայն. 6 մ, երկ. 120 մ, ընդ. 720 մ2  Դպրոցականների փողոց - լայն. 6մ, երկ. 980 մ, ընդ. 5900 մ2  Դպրոցականների փողոց l նրբանցք - լայն. 6մ, երկ. 350մ, ընդ. 2100մ2  Դպրոցականների փողոց ll նրբանցք - լայն. 6մ, երկ. 200մ, ընդ. 1200մ2  Ազատամարտիկների փողոց - լայն. 6մ, երկ. 720 մ, ընդ. 4200 մ2  Մասիս Կայարան - լայն. 10 մ, երկ. 2000 մ, ընդ. 20000 մ2  ***Թափառող կենդանիների վնասազերծման ծառայությունների տեխ. բնութագրերն են`***   1. Գերեզմանատեղի առկայություն վնասազերծումից հետո թափառող կենդանիներին սան. նորմերին համապատասխան թաղելու համար: 2. Ինքնաթափ կամ տրակտոր կցորդիչով` կենդանիների դիերը հավաքելու համար: 3. Ջրցան մեքենա (հետևանքների լվացման և ախտահանման համար) 4. Աշխատակազմի համար հանդերձարան և լվացարան: 5. Նորմատիվներին համապատասխան պատին ամրացված չհրկիզվող պահարան` զինամթերքի պահպանման համար: 6. Թափառող կենդանիների վնասազերծում 1 ամսվա ընթացքում 3 ուղերթից ոչ պակաս: 7. Ճանապարհային պատահարների հետևանքով սատկած կենդանիների հավաքում և թաղում: 8. Նախատեսվում է 1 տարվա ընթացքում վնասազերծել 400 թափառող կենդանի:   ***Կանաչ տարածքների ստեղծման և պահպանման ծառայություններ (տարածքը` 2.6 հա)***    Քաղաքի տարածքի և մայթեզրի հատած, չորացած, փոխարինման ենթակա ծառերի տնկում նախկին տեղում: Որպես տնկիներ օգտագործել նշված տարածքում արդեն գոյություն ունեցող տեսակը: Հիմնականում տնկիները կարող են լինել թխկի, հացի, բարդի և լորենի տեսակներ: Տնկիները պետք է լինեն 2 – 3 տարեկան: Ծառերի ճյուղերի էտում և ձևավորում: Էտումից հետո պահպանվող մասը պետք է ունենա ոչ պակաս 2 մ բարձրություն: Վերին մասում անհրաժեշտ է պահպանել հիմնական ճյուղերի բարձրություն մինչև 50 սմ: Ծառատունկի իրականացում դեկորատիվ ծառերով: Ծառաբների էսթետիկ և պահպանողական սպիտակեցում համապատասխան լուծույթով, ձեռքով: Սպիտակեցնող լուծույթի պատրաստում: Կրային լուծույթը պետք է ունենա համապատասխան բաղադրություն և խտություն, համապատասխան գործող նորմերի: Ծառաբների հողի մաքրում, փխրեցում: Փխրեցումը իրականացնել ձեռքով` չվնասելով ծառարմատները: Փխրեցրած տարածքը մաքրել ավելորդ հողից: Նորատունկ ծառերի ոռոգում և խնամք: Ոռոգումը պետք է իրականացնել` ելնելով եղանակային անհրաժեշտությունից:  Թփապատվող տարածքների մաքրում աղբից, չորացած ճյուղերից և տերևներից: Տարածքների մաքրումը անհրաժեշտ է իրականացնել ձեռքով` փոցխելով տարածքը: Աղբը բարձվում է ինքնաթափին և տեղափոխվում է աղբավայր: Գոյություն ունեցող թփերի խնամք, էտում, հողի փխրեցում, ոռոգում: Աշխատանքները իրականացնել ըստ նախագծի և ճարտարապետական էսթետիկ պահանջով: Հողի փխրեցումը և թփերի ոռոգումը իրականացնել ըստ պահանջի:  Խոտածածկերի և սիզամարգերի տակ գտնվող տարածքների մաքրում աղբից և չորացած տերևներից: Աշխատանքները իրականացնել ձեռքով և ձեռքի պարզ գործիքներով: Բնահողի փխրեցում և հարթեցում: Աշնանային ցրտահերկից հետո գարնանը կատարել տարածքի բնահողի հարթեցում` նախապատրաստելով ցանքի: Իրականացնել խնամվող խոտածածկերի և սիզամարգերի պարբերական խնամք և հունձ սիզակալսիչով: Խոտածածկերը և սիզամարգերը անհրաժեշտ է պարբերաբար ոռոգել` ելնելով եղանակային պայմաններից: Թույլ չտալ խոտի ցողունի երկարությունը անցնի 15 սմ-ը:  Ծաղկանոցների, դեկորատիվ կոմպոզիցիաների տարածքների մաքրում աղբից: Տարածքների մաքրումը իրականացվում է ձեռքով: Աղբը բարձվում է ինքնաթափին և տեղափոխվում է աղբավայր: Ծաղկանոցների և դեկորատիվ կոմպոզիցիաների տարածքների փորում-փխրեցումը ձմռան ցրտահերկից հետո իրականացվում է վաղ գարնանը, ձեռքով` կատարելով տարածքի փոցխում, հարթեցում: Միամյա և բազմամյա ծաղկատեսակների տնկում (սածիլատնկում): Ծաղկատեսակները` ըստ կոմպոզիցիոն ձևավորման, սածիլները` առնվազն 1 ծաղիկի առկայությամբ: Ծաղկեպատ տարածքների խնամում, քաղհանում և պայքար վնասատուների ու հիվանդությունների դեմ: Ծաղկանոցները խնամել ագրոտեխնիկական նորմատիվներին համապատասխան, հիվանդությունների և վնասատուների դեմ պայքարի միջոցառումները իրականացնել պահանջվող մասնագիտական և ռեսուրսային մոտեցմամբ: | |
| **Ծառայության մատուցման ժամկետը** | |
| **Սկիզբը** | **ավարտը** |
| **01.01.2017թ.** | **31.12.2017թ.** |